SPOROČILO ZA MEDIJE

Embargo na objave do 20.45!!!

Maribor, 27. 10. 2019

**NAGRADA DRUŠTVA GLEDALIŠKIH KRITIKOV IN TEATROLOGOV SLOVENIJE**

Nagrado Društva gledaliških kritikov in teatrologov Slovenije za najboljšo predstavo pretekle sezone (2018/2019) prejme uprizoritev besedila Rainerja Wernerja Fassbinderja: ***Ali: Strah ti pojé dušo*** v režiji Sebastijana Horvata in produkciji Slovenskega narodnega gledališča Drama Ljubljana.

Predstava *Ali: Strah ti pojé dušo* v ambientu zapuščene industrijske hale na podlagi Fassbinderjevega filma izpelje prerez konkretnih družbenih, rasnih in razrednih protislovij, pri čemer podloženo aktualnost razvije s precizno občutljivostjo. Režija Sebastijana Horvata premišljeno in razplasteno uravnava specifično prostorsko situacijo, minimalistične, vendar vrhunske igralske geste, kadriranje pogledov in zamrznitve z nevsiljivim komentarjem, ki jih v uprizoritvi pomensko nadgradi s spremembo scenske razporeditve, z umestitvijo bližine mnoštva teles pa učinkovito vzpostavi točko kondenzirane napetosti.

*Nagrado na sklepni slovesnosti 54. FBS podeli predsednica društva Alja Lobnik.*